I 2008 ble det meste av de tre studentmedienes arbeidsarealer samlet i Lucasbygget på Singsakerbakken 2E på grunn av mangel på arbeidsarealer i Studentersamfundet og Radio Revolt-satsingen på 24/7-radio. I forkant av flyttingen varslet Samfundets leder at studentmediene ville miste sine lokaler på Studentersamfundet dersom de flyttet, men dette har ennå ikke slått til. Ett av målene med flytting var økte muligheter for samarbeid, men selskapet har blitt kritisert for ikke å realisere disse mulighetene.